Proiect

**GUVERNUL REPUBLICII MOLDOVA**

**H O T Ă R Â R E nr. \_\_\_\_**

**din \_\_\_\_\_\_\_\_\_\_\_ 2022**

**cu privire la modificarea unor hotărâri ale Guvernului**

**și abrogarea unei hotărâri de Guvern**

În temeiul art. 7 alin. (1) lit. c) și alin. (2) lit. i) din Legea nr. 114/2014 cu privire la Agenția de Stat pentru Proprietatea Intelectuală (Monitorul Oficial al Republicii Moldova, 2014, nr. 282-289, art. 600), cu modificările ulterioare, precum și art. 4 alin. (1) lit. a) din Legea nr. 230/2022 privind dreptul de autor și drepturile conexe (Monitorul Oficial al Republicii Moldova, 2022, nr. 278-282, art. 578), Guvernul

**HOTĂRĂŞTE:**

1. Nomenclatorul serviciilor cu semnificație juridică în domeniul protecției obiectelor proprietății intelectuale, aprobat prin Hotărârea Guvernului nr. 774/1997 (Monitorul Oficial al Republicii Moldova, 1997, nr. 57-58, art. 625), cu modificările ulterioare, se modifică după cum urmează:

1) la punctele 52, 53, 54, 55 și 56, cuvântul ”înregistrare” se substituie cu cuvântul ”înscriere”;

2) la punctul 57, textul „Examinarea şi înregistrarea contractului de licenţă, de cesiune a drepturilor” se substiuie cu textul “Examinarea cererii de modificare a titularului drepturilor patrimoniale”;

3) punctul 58 va avea următorul cuprins:

|  |  |  |
| --- | --- | --- |
| ”58. | Înscrierea/înregistrarea și eliberarea:  |  |
| a) adeverinței privind înscrierea obiectelor dreptului de autor și ale drepturilor conexe, *pentru un obiect*   | 6 |
| b) certificatului de înregistrare a titularului marcajelor de control | 6”; |

4) la punctul 59, cuvintele ”certificatului de înregistrare” se substituie cu cuvintele ”adeverinței privind înscrierea obiectelor dreptului de autor şi ale drepturilor conexe”.

**2.** Hotărârea Guvernului nr. 184/2015 pentru aprobarea Regulamentului privind organizarea și funcționarea Comisiei de mediere în domeniul proprietății intelectuale și procedura de mediere (Monitorul Oficial al Republicii Moldova, 2015, nr. 98-101, art. 210), cu modificările ulterioare, se modifică după cum urmează:

1) în clauza de adoptare a hotărârii, textul ”art. 4 alin. (2) şi art. 71 lit. b) din Legea nr.139 din 2 iulie 2010 privind dreptul de autor şi drepturile conexe (Monitorul Oficial al Republicii Moldova, 2010, nr.191-193, art.630)” se substituie cu textul ”art. 38 alin. (1) și art. 74 alin. (9) din Legea nr. 230/2022 privind dreptul de autor și drepturile conexe (Monitorul Oficial al Republicii Moldova, 2022, nr. 278-282, art.578)”;

2) în Regulament:

a) la punctul 5, textul ”calificare şi experienţă în domeniul proprietăţii intelectuale,” se exclude;

b) punctul 42 se completează cu textul”În cazul în care ambele părţi solicită ca mediatorul să fie numit de Comisia de mediere conform pct. 35, termenul notificării privind acceptarea medierii curge de la data recepționării acordului scris al mediatorului numit pentru medierea litigiului.”

**3.** Se abrogă Hotărârea Guvernului nr. 641/2003 despre tarifele minime ale remuneraţiei de autor (Monitorul Oficial al Republicii Moldova, 2001, nr.81-83, art.682), cu modificările ulterioare.

|  |  |
| --- | --- |
| **PRIM-MINISTRU** |  |
| **Contrasemnează:**  |  |
|  |  |
| Ministrul justiției |  |